Νικόλαος Ιντζές

Ο Νικόλαος Ιντζές (1920 - 6 Οκτωβρίου 1963) του Χαραλάμπους και της Ελισάβετ, ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων, την ΕΠΕΚ και τελευταία με την Ένωση Κέντρου.

 Βιογραφία 
Γεννήθηκε στο Μεταλλείο του Λευκού Όρους του Πόντου, ( Ακ Νταγ Ματέν) 

από όπου ήλθε ως πρόσφυγας.sidiki.gr , Βιογραφικά στοιχεία, ανάκτηση 6-9-2015. Εγκαταστάθηκε με τους γονείς του στο Στρυμονοχώρι Σιντικής Σερρών. Το 1937 εγκαταστάθηκε ως μαθητής Γυμνασίου στην Αθήνα, όπου σπούδασε  Πολιτικές Επιστήμες στην Πάντειο και Νομικά στο ΕΚΠΑ. Εργάστηκε ως δικηγόρος  από την ηλικία των 29 ετών."Εξέλιπεν ένας μαχητής", Μακεδονία, φύλλο 8-10-1963, σελ. 1.
Ήταν παντρεμένος με την Ιωάννα Πετροπούλου Ιντζέ και απέκτησαν έναν γιο, το Χαράλαμπο.Τα Νέα, φύλλο 8-11-1963, Κοινωνικά, 40νθήμερο μνημόσυνο Νικολάου Χαρ. Ιντζέ (για τις 10 Νοεμβρίου), σελ. 4.Εξελέγη βουλευτής για πρώτη φορά το 1951 σε ηλικία μόλις 31 ετών. 
 Πολιτική σταδιοδρομία 
Ήταν για πρώτη φορά υποψήφιος βουλευτής  το 1950 με το Κόμμα των Φιλελευθέρων. Εξελέγη για πρώτη φορά βουλευτής Σερρών με την ΕΠΕΚ το 1951, στη συνέχεια με τη Φιλελεύθερη Δημοκρατική Ένωση (ΦΙ.Δ.Ε.) το 1956, το Κόμμα Φιλελευθέρων το 1958 και με την Ένωση Κέντρου το 1961. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 66, αρ. 374).

Απεβίωσε από καρκίνο στην Αθήνα σε ηλικία 43 ετών το 1963. Η κηδεία του έγινε από το Πρώτο Νεκροταφείο Αθηνών στις 7 Οκτωβρίου και την παρακολούθησαν ο αρχηγός της Ένωσης Κέντρου, Γεώργιος Παπανδρέου, ο Σοφοκλής Βενιζέλος και άλλοι."Απέθανε και εκηδεύθη ο βουλευτής Σερρών Ν. Ιντζές", Ελευθερία, 8-10-1963, σελ. 8 Ο αδερφός του, Βασίλειος Ιντζές εξελέγη επίσης βουλευτής Σερρών (είχε μπει τιμητικά στο ψηφοδέλτιο του κόμματος στη θέση του αποβιώσαντα αδερφού του) με την Ένωση Κέντρου και αργότερα με το ΠΑΣΟΚ.

 Παραπομπές 

Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την Ένωση Κέντρου